Kilju

Kilju on kotitekoisesti pääosin vedestä, sokerista ja hiivasta valmistettu alkoholijuoma. Nykysuomen sanakirjan mukaan kilju on tarkemmin sanoen "väkevä, humalluttava kotitekoinen kalja".

Kiljun valmistaminen

Kilju valmistetaan yleensä 5–30 litran muovisangossa. Toinen yleinen käyntiastia on 1,5–2 litran virvoitusjuomapullo, joka läpinäkyvänä antaa hyvän kuvan kiljun käymistilasta.  Aikaisemmin maaseudulla kiljua on käytetty muurahaiskeossa kesäaikaan, sillä muurahaiskeon lämpötilan uskottiin olevan hyvä kiljussa tapahtuvalle alkoholikäymiselle. Kilju voidaan maustaa erilaisilla mehuilla tai esansseilla. Kiljun valmistaminen oli Suomessa laitonta vuosina 1932–2017, ellei siihen käymisvaiheessa lisätty riittävästi marjoja, hedelmiä tai viljatuotteita, mikä lakiteknisesti tekee tuotteesta viiniä tai olutta.https://www.aamulehti.fi/uutiset/poika-saa-jatkossa-porista-maulla-ei-ole-niin-valia-kiljun-valmistus-muuttuu-lailliseksi-200642201/ Tänään saa laittaa pojan porisemaan! - Hallitus onnistui laillistamaan kiljun kansalle. Iltalehti. 1.3.2018.

Arktisten alueiden alkuperäiskansat ovat perinteisesti tehneet alkoholia villikäymisen avulla. Siinä hiivan tilalla käytetään jäätyneitä marjoja. Sulamisprosessin yhteydessä villihiiva alkaa käyttämään marjojen sokeria alkoholiksi.

 Kaupallisesti valmistettu kilju 

Ensimmäiset kaupallisesti valmistetut kiljut tulivat markkinoille 2022.

 Kilju kulttuurissa 
 Suomalaisen kirjallisuuden varhaisiin kiljukuvauksiin kuuluu Väinö Linnan romaanissa Tuntematon sotilas konekiväärikomppanian miesten Mannerheimin syntymäpäiväksi salaa tekemä kilju. Tämä tunnettu kohtaus on mukana myös kirjasta tehdyissä elokuvissa.
 Antti Tuurin kirjassa Pohjanmaa sekä samannimisessä Pekka Parikan elokuvassa veljekset juovat kiljua, jonka valmistuksessa on perheellä ja kylällä pitkät perinteet.
 Sleepy Sleepers -yhtye lauloi 1981 kiljun teko-ohjeet kappaleessa "Rai rai rai"
 Rap-artisti Raimo esiintyy yhdessä muiden olarilaisten räppäreiden kanssa kappaleessa "Passaa Kilju", joka on ilmestynyt vuonna 1995.
 Juha Vuorisen Juoppohullu-kirjasarjassa kiljua valmistavat ainakin tarinoiden sankari Juha Berg ja hänen ystävänsä Kristian. Lisäksi kirjoissa on useita erilaisia reseptejä kiljun valmistamiseen.
 Punk-yhtye Kiljuvelka-70 laulaa joissain kappaleissaan kiljusta, etenkin kaurakiljusta, josta käytetään nimeä kauris.
 Boogierock-bändi Talmud Beachilla on samannimisellä levyllään vuodelta 2012–13 kappale "Drinkin' Kilju" (Soundcloudissa saman biisin nimi on muodossa "Drinkin' kill you").Soundcloud: Talmud Beach
 Rockyhtye Radiopuhelimet laulaa kiljun valmistuksesta ja juomisesta kappaleessaan "Kilju".
 Teekkareiden elokuvakerho Montaasin opetuselokuva Kiljun valmistus ja käyttö (1982).
 Suomalaisessa My Summer Car -tietokonepelissä voi valmistaa kiljua ja myydä sitä naapurille.

 Lähteet 

 Aiheesta muualla 
 Suomi valmistautuu luvalliseen kiljun tekoon - pontikan poltto pysyy laittomana, Kaleva, 4.8.2017
 Suomalainen ”kilju-stoori”: Muistelun maisema kirjoitetuissa nuoruuden kiljumuistoissa, Mikko Salasuo, Nuorisotutkimus, 10.5.2022
 Kiljun valmistaminen lailliseksi Suomessa - “Kilju oli erottautumista kylän junteista, amisviiksisistä idiooteista”, Yle / Marko Pulkkinen, 8.2.2018
 Ohjeet appelsiinikiljun valmistamiseen
 Ylioppilaslehden suuri kiljutesti, Ylioppilaslehti, 29.4./13.5.2011
 Asetus alkoholijuomista ja väkiviinasta 22.12.1994/1344

Luokka:Käymisteitse valmistetut alkoholijuomat